مطار ألماظه أو قاعده الماظه الجويه او قاعده شرق القاهره الجويه Almaza Air Base (رمز المطار :HEAZ) هوا اول مطار مصرى بنتو مصر عشان يكون تحت سيطرتها التامه. المطار موجود شمال شرق القاهره و قريب من مطار القاهره الدولى. ابتدا بناه سنه 1930 و اتفتتح فى 2 يونيه 1932. و المطار اليوم هو قاعده جويه تابعه للقوات الجويه المصريه. لما كانت مصر تحت الاحتلال البريطانى مكنش مسموح لأى طيرات غير طيرات الخطوط الجويه البريطانيه باستخدام المطار الوحيد بالقاهره و هوا مطار هليوبليس اللى استخدمته طيرات سلاح الجو الملكى البريطانى فى فتره وبعد الحرب العالميه الاولى. مقر لواء النقل الجوى 516 و اللى يتكون من: السرب 2: يستخدم الطائرات دى هافلاند كندا - 5 الطراز (D). السرب 40: يستخدم المروحيات جازيل (SA-342). سرب: يستخدم الطائرات زيلن 526. سرب: يستخدم الطائرات بى زى ال - 104 ويلجا. سرب: يستخدم المروحيات مى - 8, وسيكورسكى اس - 70, وويست لاند سى كينج الطراز (Sea King Mk47) والطراز (Commando 2B). مقر لواء النقل الجوى 533 واللى يتكون من: سرب: يستخدم مروحيات مى - 8.